רודף העפיפונים (סרט)

רודף העפיפונים (במקור: The Kite Runner) הוא סרט קולנוע אמריקאי מז'אנר דרמה שיצא אל מסכי הקולנוע בשנת 2007 ומבוסס על רומן הנקרא "רודף העפיפונים" שם שכתב חאלד חוסייני.
הסרט שבויים על ידי מארק פורסטר מספר את סיפורו של אמיר, ילד אפגני המתגורר קאבול ומערכת היחסים שלו עם חסן, בנו של המשרת של אביו ואחיו למחצה, אותו הוא נוטש אחרי אירוע אלים ומתייסר על כך שנים רבות. הסיפור מתרחש על רקע מאורעות מסעירים, מנפילת המלוכה באפגניסטן באמצעות הפלישה הסובייטית, העזיבה ההמונית של פליטים אפגניים לפקיסטן וארצות הברית, ואת החיים תחת משטר הטליבאן ונע בין תקופת ילדותו של אמיר באפגניסטן לחייו הבוגרים בארצות הברית.

תקציר העלילה
הסרט נפתח בשנת 2000 כשסופר אפגני אמריקאי, אמיר קאדירי (בגילומו של חאליד עבדאללה) ורעייתו מביטים בילדים המעיפים עפיפונים. כשהם חוזרים הביתה מחכה לאמיר חבילה עם הרומן החדש שלו והזוג מתייחס לספר כאל "התינוק" שלהם, פרט המרמז על חוסר היכולת של השניים להביא ילד משלהם. עולמם משתנה כשאמיר מקבל שיחת טלפון לא צפויה מידיד ותיק של אביו, רחים חאן, שחי בפקיסטן.

הסרט חוזר אחורה לסוף שנות ה-70 כשאמיר וחברו הטוב ביותר, חסן, בנו של המשרת מעיפים עפיפונים בתחרות ילדים. השניים מסתבכים עם עסאף, ביריון השכונה, וחסן מגן בגופו על אמיר. מאוחר יותר חוזרים בריוני השכונה לנקום ואונסים את חסן. אמיר, שנמצא במקום רואה את המתרחש אך מעדיף לברוח מהמקום. הוא מתייסר על הבריחה ועל אי מתן עזרה לחברו הטוב, מתעלם ממנו ובסופו של דבר מבקש מאביו לפטר את משרתו ובנו הגרים איתם. האב מסרב ואמיר מביים גנבה של חסן כדי לגרום לאביו להיפטר מהשניים.

ושוב בשנת 2000: רחים חאן משכנע את אמיר לבקרו בפקיסטן בטענה שהוא חולה. מאוחר יותר מבין אמיר כי לא זו הסיבה היחידה לבקשתו של רחים ומציג לו מכתב שכתב חסן ובו הוא מספר לו כי הוא בעצם אחיו למחצה. רחים מספר לאמיר כי חסן הוצא להורג על ידי הטליבן, אך בנו מוחזק בבית יתומים באפגניסטן. אמיר יוצא למסע מסוכן בעיר הולדתו כדי לאתר את אחיינו ולהביאו לארצות הברית.

צוות השחקנים

הפקה
למרות שרוב הסרט מתרחש באפגניסטן, חלקים אלה צולמו בעיקר בעיר קאשגאר שבסין, בשל הסכנות הרבות של צילומים באפגניסטן באותה התקופה. רוב הדיאלוגים בסרט הם בשפה הדארית (השפה הרשמית השנייה באפגניסטן), והיתר באנגלית. הילדים המשחקים בסרט דוברים דארי, אולם כמה מהשחקנים הבוגרים למדו את השפה לצורך הצילומים.

הסרט היה אמור להשתחרר ב-2 בנובמבר 2007, אך עם זאת לאחר דאגה לשלומם של השחקנים הצעירים בשל החשש מפעולות תגמול אלימות לאור סצנות בעלות אופי מיני אלים בהן מופיעים, תאריך השקתו נדחה בשישה שבועות ויצא רק ב-14 בדצמבר 2007.

פרסים ומועמדויות
המלחין אלברטו איגלסיאס היה מועמד לפרס האוסקר בקטגוריית המוזיקה המקורית
אילסיאס היה מועמד, יחד עם הסרט, גם לפרס גלובוס הזהב אולם בסופו של דבר נותר ללא פרסים.

ביקורות
הסרט זכה לביקורות חיוביות בסך הכל הן בקופות והן מבחינת המבקרים. באתר ריכוז הביקורות Rotten Tomatoes קיבל ציון של 65% מתוך 171 ביקורות.

בשבוע הראשון להקרנתו גרף הסרט רק $1,604,411 בארצות הברית אך בהמשך הוסיף $15,800,078 נוספים. בהקרנתו ברחבי העולם הצליח הסרט קצת יותר כשגרף $57,475,969 שהיוו כ-80% מהכנסותיו הכלליות. בסך הכל רשם הסרט הכנסות של $73,276,047.

קישורים חיצוניים

הערות שוליים

ערכים שבהם תבנית אתר רשמי אינה מתאימה להוספה אוטומטית
סרטי 2007
סרטים מבוססי ספרים
סרטים איראניים
סרטי דרמה אמריקאיים
דרימוורקס: סרטים
סרטים באנגלית
סרטים בפרסית